โครงการนับดาวทั่วโลก “The Great World Wide Star Count”
ผู้สื่อข่าววีโอเอ Art Chimes มีเวบไซต์ประจำมาแนะนำกันอีกแล้ว สำหรับวันนี้ ขอเสนอเวบไซต์ด้านวิทยาศาตร์ที่มีชื่อว่า star Count.org
คุณเดนนิส วอร์ด นักดาราศาสตร์แห่งศูนย์วิจัยบรรยากาศ University Corporation Atmosphery Research ที่รัฐโคโลราโด้ ซึ่งเป็นที่มาของเวบไซต์ starcount.org กล่าวว่า การนับดาวทั่วโลกครั้งใหญ่นี้เป็นกิจกรรม สำหรับนักเรียนและครอบครัว ซึ่งขอให้ผู้ที่สนใจจะร่วมกิจกรรมออกไปแหงนหน้า ดูดาวในยามค่ำคืน และประเมินปริมาณมลภาวะทางแสง โครงการนับดาวถือเป็นวิทยาศาสตร์อย่างแท้จริง แตผู้ที่สนใจ่ไม่จำเป็นต้องเป็นนักดูดาวที่มีประสบ การณ์ ก็สามารถมีส่วนร่วมในกิจกรรมนี้ได้เพียงแค่ทำตามคำแนะนำในเวบไซต์ ที่อธิบายวิธีการ มองหากลุ่มดาวต่างๆ อย่างกลุ่มดาว Sagittarius ทางซีกโลกใต้ และกลุ่มดาว Cygnus ทางซีกโลกเหนือ คำแนะดำดังกล่าวมีให้ เลือกถึง 6 ภาษา คุณเดนนิส วอร์ด กล่าวว่า ในเวบไซต์นี้มีชุดแผนภูมิที่แสดงให้เห็นว่า กลุ่มดาวสำคัญๆ มีลักษณะ อย่างไร ภายใต้มลภาวะทางแสงในปริมาณที่แตกต่างกัน ความแตกต่างนั้นเป็นสิ่งที่กำหนด ความสว่างของดวงดาว และยังขอให้ผู้ร่วมกิจกรรมเปรียบเทียบมุมมองของตนในการมองเห็นกลุ่มดาวต่างๆ ด้วยการใช้แผนภูมิ 1 ใน 7 แผนที่เป็นแนวทางปฏิบัติในการทำกิจกรรมนี้ ไม่ว่าคุณผู้ฟังจะอยู่ส่วนใดของโลก เวบไซต์ Star Count ต้องการรับทราบผลการสังเกตการณ์ ของทุกคน นอกจากนี้ผู้ร่วมกิจกรรมสามารถรายงานผลสังเกตการณ์ได้มากกว่า 1 ครั้งในเวลาและสถานที่ ที่แตกต่างกัน และจะมีการแสดงผลการรายงานนี้ตอนสิ้นสุดการสังเกตการณ์์ ที่มีระยะเวลาสองสัปดาห์ นักดาราศาสตร์แห่งศูนย์วิจัยบรรยากาศ ที่รัฐโคโลราโด้ผู้นี้กล่าวว่า หลังจากที่โครงการนี้สิ้นสุดลง กลางเดือนตุลาคม จะมีการแสดงข้อมูลทั้งหมดที่รวบรวมมาจากผู้ร่วมกิจกรรมทั่วโลก เพื่อให้ทุกคนได้วิเคราะห์ด้วยตัวเอง ข้อมูลดังกล่าวจะมีให้ดูทั้งในรูปแบบ Spreadsheet Text File และในรูปแบบแผนที่ โดยจะบอกวิธีทำอย่างเป็นขั้นตอน คุณเดนนิส วาร์ด กล่าวว่ามีแผนที่จะจัดให้โครงการนับดาวเป็นกิจกรรมประจำปี เพื่อให้สา มารถติดตามการเปลี่ยนแปลงของมลภาวะทางแสง ซึ่งจะมีผลต่อทางดาราศาสตร์ได้ตลอดเวลา โครงการนับดาวทั่วโลก The Great World Wide Star Count นี้จะสิ้นสุดลงวันที่ 15 ตุลาคมนี้ ดังนั้นผู้ที่มีความประสงค์จะเข้า ร่วมโครงการนี้ ให้รีบเข้าไปดูได้ที่ starcount.org หรือจะเข้าลิงค์จาก voanews.com ก็ได้เช่นเดียวกัน